Basilius Bessarion
Dr Basilius Bessarion (* 2. Januar 1403 z Trapezunt (hüte Trabzon, Türkei); † 18. Novämber 1472 z Ravenna;  falsch mänggisch au Johannes Bessarion und Giovanni Bessarione di Trebisonda) isch e byzantinische Theoloog und Humanist gsi, Kardinal und Titularpatriarch vo Konstantinopel. Er isch äine vo de berüemte griechische Gleerte gsi, wo im 15. Joorhundert für d Erschliessig vo de Schrifte vom Platon und witere antike griechische Autore im Oobeland wichdig gsi isch.

Wärk 

In Italie het er griechischi Handschrifte gsammlet und het e Hufe Schrifte übersetzt und eso die griechischi Gleersamkäit und die platonischi Filosofii im Oobeland nooch brocht. Er het mit sim Schaffe e wärtvolle Bidraag gmacht, ass antiki Teggst und mit ene d Kultur vo dr Antike erhalte bliibe si.

Er isch en Aahänger vom Platonismus gsi und het d Schrift In Calumniatorem Platonis (1469) verfasst. Mit däm Wärk het er brobiert, d Filosofii vom Platon mit dere vom Aristoteles z verbinde und für e christlig Glaube fruchtbar z mache.

Noochwirkig 
1468 het er si brivati Bibliothek (746 Bänd, drunder 482 griechischi und 264 latiinischi Handschrifte und öbbe  300 Druck) dr Republik Venedig gschänggt (ad communem hominum utilitatem). Si isch dr Grundstock vo dr Biblioteca Marciana worde.

Litratuur 
 Thomas Sören Hoffmann: Philosophie in Italien. Eine Einführung in 20 Porträts. Marixverlag, Wiesbaden 2007, ISBN 978-3-86539-127-8, S. 79-86.
 
 John Monfasani: Byzantine Scholars in Renaissance Italy. Cardinal Bessarion and other emigrés  (= Variorum collected Studies Series. Bd. 485). Selected essays. Variorum, Aldershot 1995, ISBN 0-86078-477-0.
 John Monfasani: Bessarion Scholasticus. A Study of Cardinal Bessarion's Latin Library (= Byzantios. Bd. 3). Brepols, Turnhout 2011, ISBN 978-2-503-54154-9.
 Ludwig Mohler: Kardinal Bessarion als Theologe, Humanist und Staatsmann. 3 Bände. Schöningh, Paderborn 1923–42 (Quellen und Forschungen aus dem Gebiete der Geschichte 20, 22, 24, ), (Nachdruck: Scientia-Verlag, Aalen 1967).
 Paul Moraux: D'Aristote à Bessarion. Trois exposés sur l’histoire et la transmission de l’arstotélisme grec (= Conferences Charles de Koninck. Bd. 1, ). Les Presses de l’Université Laval, Québec 1970.
 
 Rudolf Rocholl: Bessarion. Studie zur Geschichte der Renaissance. Deichert, Leipzig 1904.
 G. E. Voumvlinopoulos: Bibliographie critique de la philosophie grècque. Depuis la chute de Constantinople à nos jours. 1453–1953. Presses de l’Institute Française d’Athènes, Athen 1966.

Fuessnoote

Weblingg 

 

Autor
Übersetzer
Kardinal
Bischof
Philosoph
Sprochwüsseschaftler
Humanist
Christlige Theolog
Maa